Foto: Reuters Londonda politsiya xodimlari pichoq bilan qurollangan erkak kishini qo‘lga olishdi. Bu haqda mahalliy politsiya tvitterda xabar berdi. «Politsiyachilar Deyv va Chim erkak kishini qo‘lga oldilar, u metroda pichoq bilan yurgan. Uning ma’lum qilishicha, pichoq «o‘zini o‘zi himoya qilish» uchun kerak bo‘lgan», - deyiladi xabarda. Xabar qilinishicha, erkak kishi qurol olib yurishda gumonlanib qo‘lga olindi. Kecha London metrosida portlash yuz bergandi. Shundan so‘ng Buyuk Britaniya bosh vaziri Tereza Mey favqulodda yig‘ilish o‘tkazdi, portlash esa terakt sifatida baholandi. London metrosidagi portlash uchun javobgarlikni IShID o‘z zimmasiga oldi.